CELEX: 31995R0424
Language: da
Date: 1995-02-20 00:00:00
Title: RÅDETS FORORDNING (EF) Nr. 424/95 af 20. februar 1995 om ændring af forordning (EØF) nr. 805/68 om den fælles markedsordning for oksekød, for så vidt angår sæsonpræmien

Avis juridique important

|

31995R0424

RÅDETS FORORDNING (EF) Nr. 424/95 af 20. februar 1995 om ændring af forordning (EØF) nr. 805/68 om den fælles markedsordning for oksekød, for så vidt angår sæsonpræmien  

EF-Tidende nr. L 045 af 01/03/1995 s. 0002 - 0002

RÅDETS FORORDNING (EF) Nr. 424/95 af 20. februar 1995 om ændring af forordning (EØF) nr. 805/68 om den fælles markedsordning for oksekød, for så vidt angår sæsonpræmien KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:I artikel 4c i Rådets forordning (EØF) nr. 805/68 af 27. juni 1968 om den fælles markedsordning for oksekød (3) er der åbnet mulighed for at yde en sæsonpræmie for at tilskynde til slagtning af stude uden for den årlige indbindingsperiode;det pludselige ophør med ydelsen af denne præmie ved udgangen af april kan medføre alvorlige forstyrrelser på markedet i de berørte medlemsstater; ydelsen af præmien bør derfor gradueres for at undgå sådanne negative virkninger; det vil være hensigtsmæssigt at forlænge anvendelsesperioden, samtidig med at præmiebeløbet gradvist reduceres -UDSTEDT FØLGENDE FORORDNING:Artikel 1 I artikel 4c, stk. 2, i forordning (EØF) nr. 805/68 tilføjes følgende afsnit:»I medlemsstater, som opfylder betingelserne i stk. 1, og hvor antallet af slagtede stude overstiger 10 % af de samlede slagtninger af handyr, kan præmien, i stedet for det faste beløb i foregående afsnit, dog ydes efter følgende bestemmelser:- 60 ECU/dyr, der slagtes i perioden fra den 1. til den 15. uge i det følgende år,- 45 ECU/dyr, der slagtes i perioden fra den 16. til den 17. uge i det følgende år,- 30 ECU/dyr, der slagtes i perioden fra den 18. til den 21. uge i det følgende år, og- 15 ECU/dyr, der slagtes i perioden fra den 22. til den 23. uge i det følgende år.Med henblik på at fastslå om de 10 % er oversteget, lægges det antal slagtninger til grund, som er foretaget i løbet af det år, som ligger to år forud for det år, for hvilket der ansøges om præmie.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra den 1. januar 1995.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 20. februar 1995.På Rådets vegneJ. PUECHFormand(1) EFT nr. C 321 af 18. 11. 1994, s. 10.(2) Udtalelse afgivet den 17. februar 1995 (endnu ikke offentliggjort i EFT).(3) EFT nr. L 148 af 28. 6. 1968, s. 24. Forordningen er senest ændret ved forordning (EF) nr. 1884/94 (EFT nr. L 197 af 30. 7. 1994, s. 27).